বাংলাদেশ সরকার, বিশ্ব ব্যাংক এবং কানাডার আর্থিক সহায়তায় শিক্ষা মন্ত্রণালয়ের অধীনে কারিগরি শিক্ষা অধিদপ্তরের উদ্যোগে বাস্তবায়নাধীন স্কিলস এন্ড ট্রেনিং এনহ্যান্সমেন্ট প্রজেক্টের (স্টেপ) উদ্যোগে ডিপ্লোমা-ইন-ইঞ্জিনিয়ারিংয়ের শিক্ষার্থীদের জন্য আয়োজিত স্কিলস কম্পিটিশন-২০১৮ এর আঞ্চলিক পর্বের প্রতিযোগিতা আজ শনিবার সিলেট পলিটেকনিক ইন্সটিটিউটে অনুষ্ঠিত হয়। কারিগরি অঙ্গনের শিক্ষার্থীদের মেধা, উদ্ভাবন ও সৃজনশীলতা বিকাশের লক্ষ্যে স্টেপ ২০১৪ সাল থেকে এ প্রতিযোগিতার আয়োজন করে আসছে। পঞ্চমবারের মতো আয়োজিত কারিগরি শিক্ষাঙ্গনের সর্ববৃহৎ এ প্রতিযোগিতার প্রথম পর্ব প্রাতিষ্ঠানিক পর্যায়ের প্রতিযোগিতা আজ দেশব্যাপী অনুষ্ঠিত হয়। এতে ১৬২টি সরকারি-বেসরকারি পলিটেকনিক ইনস্টিটিউটের প্রায় দেড় লাখ শিক্ষার্থী নিজ নিজ প্রতিষ্ঠানে আয়োজিত প্রতিযোগিতায় অংশগ্রহণ করে। তারই ধারাবাহিকতায় সিলেট পলিটেকনিক ইন্সটিটিউটে অনুষ্ঠিত হওয়া স্কিলস কম্পিটিশনে প্রত্যেক বিভাগের শিক্ষার্থীরাই তাদের প্রোজেক্ট নিয়ে প্রতিযোগিতায় অংশগ্রহন করে।